In die eerste plek wil ek net die kommentaar lewer dat die huiskoper nie die reg tot nominasie het nie, maar die verkoper. Die koper kan wel aanvra dat 'n spesifieke prokureur die verband registreer, maar dit help gewoonlik ook nie baie nie aangesien daardie prokureur nie noodwendig op die bank se paneel is nie. Hierdie feit ontneem dus eerder die Koper van sy keuse. Die bank behou in ieder geval vir homself die nominasie reg voor ten opsigte van verbande. Tweedens is ek van oordeel dat die strawwe vir die aankoop vir werk glad nie streng genoeg is nie, en behoort prokureurs wat hulle hieraan skuldig maak van die rol geskrap te word.